Нобэ
Перу къэралыгъуэм щагъэлъапIэ кIэртIофым и махуэр
1431 гъэм Руан къалэм и утышхуэм щагъэсащ Франджым щыщ бзылъхугъэ хахуэ, дзэм и унафэ-щIу щыта Жаннэ д`Арк.
1941 гъэм фашистыдзэхэм Крит алыдж хытIыгур яубыдащ.
1942 гъэм Совет Сою-зым къыщызэрагъэпэ-щащ Партизан зэщIэхъееныгъэм и штаб нэхъыщхьэр.
1965 гъэм Москва — Стокгольм, Москва — Осло гъущI гъуэгухэр къызэIуахащ.
1995 гъэм Урысейм сом минищэ хъу тхылъымпIэ ахъшэ къыщыдагъэкIащ.
2000 гъэм Къыргъызым урысыбзэри я къэралыбзэу къыщалъытащ.
2000 гъэм Темзэ псым и ижьырабгъу Iуфэм деж хуэзэу, Лондон пэмыжыжьэ Детфорд щIыпIэм деж сурэтыщI, скульптор цIэрыIуэ Шемякин Михаил Пётр Езанэм хуигъэпса фэеплъым и лъабжьэр щагъэтIылъащ. Ар 2001 гъэм къызэIуахащ.
Урыс дзэзешэ цIэрыIуэ Невский Александр къызэралъхурэ илъэс 797-рэ ирокъу.
Урысей дыщэкI Iэзэ, зи лэжьыгъэхэр нобэми яхузэрымыгъэгъуэт икIи щIэупщIэшхуэ зиIэ Фаберже Карл къызэралъхурэ илъэси 171-рэ ирокъу.
УсакIуэ-уэрэдус цIэрыIуэ, СССР-м и Къэрал саугъэтым и лауреат Ошанин Лев къызэралъхурэ илъэси 105-рэ ирокъу.
Япэ дыдэу хьэрш зэIухам хыхьа совет космонавт, Совет Союзым тIэунейрэ и ЛIыхъужь, СССР-м и Къэрал саугъэтыр зрата Леонов Алексей и ныбжьыр илъэс 83-рэ ирокъу.
Урысей актёр, РСФСР-м и цIыхубэ артист Демьяненкэ Александр къызэралъхурэ илъэс 80 ирокъу.
Пшынауэ Iэзэ, КъБР-м и цIыхубэ артист Сэхъу Хьэсэн и ныбжьыр илъэс 65-рэ ирокъу.
Телережиссёр, искусствоведением и канди-дат, УФ-м и Артиадэм и лауреат Сэралъп Самарэ къыщалъхуа махуэщ.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ, пIалъэ-пIалъэкIэрэ уэшх къыщешхынущ. Хуабэр махуэм градус 23 — 24-рэ, жэщым градус 14 — 16 щыхъунущ.
